8239 



ΕΦΗΜΕΡΙΣ ΤΗΣ ΚΥΒΕΡΝΗΣΕ8Σ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ , 
9 ΝΟΕΜΒΡΙΟΥ 1989 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

855 


Περιεχόμενα 
ι- 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διαπιστωτική πράξη σύστασης μιας προσωποπαγούς θέσης στη Δ/ 

νση Εσωτερικών της Νομαρχίας Αχαΐας. 1 

Αύξηση κατ’ αποκοπή αποζημίωσης των Επιμελητών, Βοηθών και 

Επιστημονικών Συνεργατών... 2 

Τροποποίηση του άρθρου 36 του Ν. 1563/85. 3 

Απαγόρευση εισαγωγής ζωοτροφών προέλευσης Ηνωμένου Βασι¬ 
λείου που περιέχουν πρωτεΐνες μηρυκαστικών. .. 4 

Χορήγηση άδειας άσκησης επαγγέλματος Κοινωνικού Λειτουργού 

στην Γαλανοπούλου Χριστίνα του Ιωάννη. 5 

Χορήγηση άδειας άσκησης επαγγέλματος Κοινωνικού Λειτουργού 

στην Λιοντάκη Δέσποινα του Αντωνίου. 6 

Καθορισμός διαδικασιών και ειδικών προϋποθέσεων για τη χορή¬ 
γηση των παροχών της παραγρ. 4 του Ν. 1816/1988. ... 7 

Πρακτική άσκηση σπουδαστών Τ.Ε.Ι. στο επάγγελμα. 8 

Μεταβίβαση αρμοδιοτήτων του Διοικητικού Συμβουλίου της Εθνι¬ 
κής Πινακοθήκης και Μουσείου Αλεξάνδρου Σούτζου στην Μα- 

' ρία Μιχαηλίδου. 9 

Χαρακτηρισμός ως έργου τέχνης του κτιρίου ιδιοκτησίας κληρονό¬ 
μων Εξάρχου, στην οδό Γούναρη 16 στη Δράμα, μαζί με τον πε¬ 
ριβάλλοντα χώρο του. 10 

Χαρακτηρισμός ως ιστορικού διατηρητέου μνημείου του Ι.Ν. Αγίου 

Γεωργίου στην Πρόσυμνα Ν. Αργολίδας. 11 

Χαρακτηρισμός ως αρχαίου μνημείου του Ι.Ν. Αγίου Ιωάννου στην 

Κοινότητα Πρόσυμνας Ν. Αργολίδας.12 

Χαρακτηρισμός ως αρχαίου μνημείου της βυζαντινής κινστέρνας, 
που βρίσκεται σε υπόγειο οικοδομής στην οδό Τσιμισκή 48 στη 

Θεσσαλονίκη.13 

Τροποποίηση και συμπλήρωση απόφασης συγκρότησης του Διοικη¬ 
τικού Συμβουλίου του ΟΑΣΠ. .14 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 3108/11.10.89 κοινή απόφαση των 
Υπουργών Εθνικής Οικονομίας, Οικονομικών και Περιβάλλο¬ 
ντος, Χωροταξίας και Δημοσίων Έργων... 15 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 65844 (1) 

Διαπιστωτική πράξη σύστασης μιας προσωποπαγούς θέσης στη Δ/νση 
Εσωτερικών της Νομαρχίας Αχαΐας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 20 παρ. 12-18 του Ν. 1735/87. 

2. Την κοινή απόφαση 57469/29.9.1989 των Υπουργών Προε¬ 


δρίας της Κυβέρνησής, Εσωτερικών και «αναπληρωτή υπουργού Εθνι¬ 
κής Άμυνοις για τη μεταφορά, ως πλεονάζοντος προσωπικού, του Κων¬ 
σταντίνου Μπρίνια χειριστή Ηλεκτρονικών Υπολογιστών με σχέση ερ¬ 
γασίας ιδιωτικού δικαίου αορίστου χρόνου της ΕΑΒ Α.Ε. στη Δ/νση 
Εσωτερικών της Νομαρχίας Αχαΐοις. 

3. Την απόφαση 6910/20.1.1988 (ΦΕΚ 41/Β/2.2.88) του 
Υπουργού Εσωτερικών για τη μεταβίβαση εξουσίας υπογραφής με 
εντολή Υπουργού, διαπιστώνουμε: 

Τη σύσταση μιας (1) προσωποπαγούς θέσης με σχέση εργασίας ιδιω¬ 
τικού δικαίου αορίστου χρόνου ειδικότητος ΔΕ χειριστού Ηλεκτρονικών 
Υπολογιστών στη Δ/νση Εσωτερικών της Νομαρχίας Αχαΐας που κ«- 
ταργείται αυτοδίκαια μίλις κενωθεί με οποιονδήποτε τρόπο. 

Η διαπιστωτική αυτή πριχξη να δημοσιευθεί στην Εφημερίδα της Κυ- 
βερνήσεως. 

Αθήνα, 3 Νοεμβρίου 1989 

Ο Γεν. Γραμματέας 
ΣΠ. ΚΑΒΟΥΝΙΔΗΣ 

--♦- 

Αριθ. 8083621/9499/0022 (2) 

Αύξηση κατ’ αποκοπή αποζημίωσης των Επιμελητών, Βοηθών και 

Επιστημονικών Συνεργατών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 1 παρ. 4 περ. β' του Ν. 1517/85. 

2. Την υπ’ αριθ. 2078521/9027/0022/6.10.89 κοινή απόφαση 
των Υπουργών Οικονομικών και Εθν. Παιδείας και Θρησκευμάτων. 

3. Το γεγονός ότι εκ λάθους δεν περιλήφθηκαν στη παραπάνω από¬ 
φαση οι Επιμελητές, βοηθοί και Επιστημονικοί συνεργάτες. 

4. Το γεγονός ότι στο παραπάνω προσωπικό έχει χορηγηθεί η κατ’ 
αποκοπή αποζημίωση από τη πρώτη εφαρμογή του Ν. 1517/ 
1985. 

5. Το γεγονός ότι οι αποδοχές του παραπάνω προσωπικού ρυθμίζο¬ 
νται πάντοτε μαζί με τις αποδοχές του ΔΕΠ, αποφασίζουμε: 

Συμπληρώνουμε την υπ' αριθμ. 2078521/9027/0022/6.10.89 
κοινή απόφαση των Υπουργών Οικονομικών και Εθν. Παιδείας και 
θρησκευμάτων και αυξάνουμε από 1ης Οκτωβρίου 1989 την κατ’ 
αποκοπή αποζημίωση των Επιμελητών, Βοηθών και Επιστημονικών 
Συνεργατών των ΑΕΙ της χώρας κατά 7.000 δρχ. το μήνα για κάθε 
μία κατηγορία. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα κυρωθεί με Νόμο. 

Αθήνα, 30 Οκτωβρίου 1989 


Ο ΥΠΟΥΡΓΟΣ 

Κ. ΔΕΣΠΟΤΟΠΟΥΛΟΣ 

Αριθ. 1113494/4871/0018 (3) 

Τροποποίηση του άρθρου 36 του Ν. 1563/85. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του άρθρου 36 του Ν.' 1563/85 (ΦΕΚ 151Α), σύμ¬ 
φωνα με τις οποίες οι πολύτεκνοι γονείς με τέσσερα (4) τουλάχιστο ανή¬ 
λικα παιδιά, μπορούν να παραλάβουν με απαλλαγή από τα 2/3 του ει¬ 
δικού φόρου κατανάλωσης ένα επιβατικό αυτοκίνητο, για προσωπική 
και οικογενειακή χρήση. 

β) Ότι οι παραπάνω πολύτεκνες οικογένειες για την εξυπηρέτησή 
τους στις μετακινήσεις τους έχουν ανάγκη μεγαλύτερου επιβατικού αυ¬ 
τοκινήτου, αποφασίζουμε: 

1. Το δεύτερο εδάφιο της παρ. 1 του άρθρου 36 ; του Ν. 1563/85 
αντικαθίσταται ως ακολούθως:. 

«Η απαλλαγή αυτή παρέχεται μόνο για μία φορά και για ένα αυτοκί¬ 
νητο κατά οικογένεια, με κυλίνδρισμά μέχρι 2000 κυβικά εκατοστά». 

2. Η απόφαση αυτή να δημοσιευθεί στην Εφημερίδα της Κυβερνή- 
σεως και να κυρωθεί νομοθετικά. 

Η απόφαση αυτή ισχύει από τη δημοσίευσή της στην Εφημερίδα της 
Κυβερνήσεως. 

Αθήνα, 24 Οκτωβρίου 1989 

Ο ΥΠΟΥΡΓΟΣ 

Γ. ΑΓΑΠΗΤΟΣ ι 

-♦- 

Αρι8« 354386 ( 4 ) 

Απαγόρευση εισαγωγής ζωοτροφών προέλευσης Ηνωμένου Βασιλείου 
που περιέχουν πρωτεΐνες μηρυκαστικών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

α) Τις διατάξεις του άρθρου 1 παρ. 5 του Ν. 829/1978 «περί κατα¬ 
πολεμήσεις της εχινοκοκκιάσεως - υδατιδώσεως, της λύσσης και των 
λοιπών ζωοανθρωπονόσων (ΦΕΚ 203/ΤΑ'/1978). 

β. Την με αρ.'πρ. 393733/22.8.1986 απ. Τπ. Γ/γίας «περί εισα¬ 
γωγής ζώντων ζώων κ.λπ.». 

γ. Την ανάγκη προστασίας της κτηνοτροφίας της Χώρας μας από 
τον κίνδυνο εισβολής της σπογγοειδούς εγκεφαλοπάθειας των βοοει¬ 
δών, αποφασίζουμε: 

2. Απαγορεύουμε από υγειονομικής κτηνιατρικής πλευράς την εισα¬ 
γωγή στη Χώρα μας απλών και σύνθετων ζωοτροφών προέλευσης 
Ηνωμένου Βασιλείου οι οποίες περιέχουν πρωτεΐνες μηρυκαστικών 
(κρεατάλευρα οστεάλευρα, κτηνοτροφικό γάλα κ.λπ.) Στο υγειονομικό 
κτηνιατρικό πιατοποητικό που θα συνοδεύει άλλες ζωοτροφές προέλευ¬ 
σης Ηνωμένου Βασιλείου, θα βεβαιώνεται επιπλέον ότι «το προϊόν δεν 
περιέχει πρωτεΐνες μηρυκαστικών». 

3. Εξαιρούνται της παραπάνω απαγόρευσης: 

α. Οι εγκυτιωμένες και λοιπές ζωοτροφές που προορίζονται για τη 
διατροφή ιχθύων και ζώων συντροφιάς - αναψυχής (σκύλοι, γάτες 
κ.λπ.). 

β. Ζωοτροφές που προορίζονται αποκλειστικά για εκτροφές ειδικής 
κατεύθυνσης όπως γουνοφόρων ζώων, ζώων ζωολογικών κήπων, θη¬ 
ραμάτων εκτροφείων κ.λπ. 

Οι ζωοτροφές του παραπάνω σημείου β εισάγονται έπειτα από προη¬ 
γούμενη δική μοις έγκριση. 

γ. Στα υγειονομικά κτηνιατρικά πιστοποιητικά που συνοδεύουν τις 
ζωοτροφές των εδαφίων α και β της παραγράφου αυτής, δεν απαιτείται 
η εγγραφή της βεβαίωσης ότι «το προϊόν δεν περιέχει πρωτεΐνες μηρυ¬ 
καστικών». 

4. Οι αρ. 354368/19.10.1989 και 323572/17.7.1989 αποφά¬ 
σεις, μας καταργούνται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Οκτωβρίου 1989 

Ο ΥΠΟΥΡΓΟΣ ι 

I. ΛΙΑΠΗΣ 


Αριθ. Γ6α/2737 (5) 

Χορήγηση άδειας άσκησης επαγγέλματος Κοινωνικού Λειτουργού στην 
Γαλανοπούλου Χριστίνα του Ιωάννη. 

Ο ΥΠΟΥΡΓΟΣ ΥΓΕΙΑΣ, 

ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2737/8.11.1984 έχει χορηγηθεί στην Γαλανοπού¬ 
λου Χριστίνα του Ιωάννη άδεια άσκησης επαγγέλματος Κοινωνικού 
Λειτουργού. 

Αθήνα, 8 Νοεμβρίου 1989 

Με εντολή Υπουργού 
Ο Αιευθυντής 

ΧΑΡ. ΠΑΠΑΛΟΠΟΥΛΟΣ 

- *- 

Αριθ. Γ6α/2735 (6) 

Χορήγηση άδειας άσκησης επαγγέλματος Κοινωνικού Λειτουργού στην 
Αιοντάκη Δέσποινα του Αντωνίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2735/8.11.1989 έχει χορηγηθεί στην Αιοντάκη 
Δέσποινα του Αντωνίου άδεια άσκησης επαγγέλματος Κοινωνικού Λει¬ 
τουργού. 

Αθήνα, 8 Νοεμβρίου 1989 

Με εντολή Υπουργού 
Ο Διευθυντής 
ΧΑΡ. ΠΑΠΑΔΟΠΟΥΛΟΣ 

-♦- 

Αριθ. 115153 (7) 

Καθορισμός διαδικασιών και ειδικών προϋποθέσεων για τη χορήγηση 
των παροχών της παραγρ. 4 του Ν. 1816/1988. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις της παραγράφου 4 του άρθρου 4 του Ν. 1816/ 
1988 (ΦΕΚ 251/15.11.88 τ.Α'), 
β) Την απόφασή μας 76609/89, με την οποία συγκροτήθηκε η ει¬ 
δική επιτροπή για τη διαχείριση του λογαριασμού της παραγράφου 1 
του αυτού ως άνω νόμου, αποφασίζουμε: 

Καθορίζουμε τις διαδικασίες και τις ειδικές προϋποθέσεις για τη χο¬ 
ρήγηση των παροχών της παραγράφου 4 του ν. 1816/1988 ως ακο¬ 
λούθως: 

1) Οι παροχές της παραγράφου 2 του άρθρου 4 του Ν. 1816/1988, 
ενεργούνται μετά από αιτιολογημένη απόφαση της ειδικής επιτροπής 
της παρ. 3 του ίδιου άρθρου 4. 

2) Η ειδική επιτροπή για τις παροχές του εδαφίου α' της παρ. 2 του 
πιο πάνω άρθρου, αποφασίζει μέσα σε εύλογο χρόνο, ο οποίος δεν πρέπει 
να υπερβαίνει τους δύο μήνες από την υποβολή της αίτησης των ενδια¬ 
φερομένων. Οι δικαιούχοι για την παροχή έκτακτης χρηματικής ενί¬ 
σχυσης, μαζί με την αίτηση πρέπει να υποβάλουν και τα εξής δικαιολο- 
γητικά: 

Α. Για την περίπτωση θανάτου: 
α) Ληξιαρχική πράξη θανάτου, 

β) Υπεύθυνη δήλωση του άρθρου 8 του Ν. 1599/86 ότι δεν θεμελιώ¬ 
νει δικαίωμα σύνταξης από το Δημόσιο ή άλλο φορέα υποχρεωτικής 
ασφάλισης. 

γ) Πιστοποιητικό του Δήμου ή της Κοινότητας οικογενειακής κατά¬ 
στασης ή κληρονομητήριο. 

Β. Για την περίπτωση ατυχήματος: 

α) Απόσπασμα από το βιβλίο συμβάντων της οικείας αστυνομικής 
αρχής για τις συνθήκες του ατυχήματος. 

β) Πιστοποιητικό νοσοκομείου ή κλινικής για την τυχόν νοσηλεία και 
τη διάρκεια της. 

γ) Αποδείξεις των δαπανών νοσηλείας καθώς και φαρμακευτικής και 
φυσιοθεραπευτικής αγωγής. 

δ) Υπεύθυνη δήλωση του άρθρου 8 του Ν. 1599/86, ότι δεν θεμελι- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


82.41···, 


| ώνιται δικαίωμα κάλυψης των δαπανών από το Δημόσιο ή άλλο φορέα 
I υποχρεωτικής ασφάλισης ή ότι η κάλυψη είναι μερική, 
ι ε) Προκειμένου για προστατευόμενο μέλος οικογένειας πιστοποιητικό 

ι οικογενειακής κατάστασης. 

| Γ. Για την περίπτωση ασθένειας: 

Τα δικαιολογητικά της προηγούμενης περίπτωσης, εκτός του δι- 
ί καιολογητικού υπό στοιχ. I. 

[ 3. Ανάλογα με τις ειδικές συνθήκες της κάθε περίπτωσης, ιδίως σε 

περιπτώσεις θανάτου αιφνίδιου, ατυχήματος ή βαρείας ασθένειας του 
1 δικαστή η ειδική επιτροπή μπορεί να αποφασίζει και αυτεπάγγελτα και 
χωρίς δικαιολογητικά ή μετά από εισήγηση - πρόταση των δικαστικών 
I ενώσεων, μέσα στο ίδιο εύλογο χρονικό διάστημα όπως πιο πάνω. 

1 4. Για τη χρηματοδότηση ίδρυσης και λειτουργίας εντευκτηρίου δι- 

: καστικών λειτουργών (εδάφιο β' της παρ. 2) η ειδική επιτροπή αποφασί¬ 
ζει μετά από αιτιολογημένη εισήγηση - πρόταση των δικαστικών ενώ¬ 
σεων. 

Η εισήγηση - πρόταση, πρέπει να αιτιολογεί ειδικότερα την ανα¬ 
γκαιότητα ίδρυσης του εντευκτηρίου. 

5. Για τις παροχές του εδαφίου γ' της παρ. 2, η ειδική επιτροπή απο¬ 
φασίζει είτε αυτεπάγγελτα είτε μετά από αιτιολογημένη εισήγηση - πρό¬ 
ταση των δικαστικών ενώσεων ή άλλων επιστημονικών Συλλόγων ή 
Σωματείων. 

Ειδικότερα για τη χρηματοδότηση έκδοσης νομικών επιστημονικών 
μελετών από δικαστικούς λειτουργούς, η ειδική επιτροπή αποφασίζει 
ύστερα από αίτηση.του συγγραφέα - δικαστή μαζί με τρία δακτυλογρα¬ 
φημένα οιντίτυπα της υπό έκδοσης μελέτης - εργασίας. 

6. Η καταβολή των χρηματικών ενισχύσεων, δαπανών και εν γένει 
χρηματοδοτήσεων σε εκτέλεση των αποφάσεων της ειδικής επιτροπής, 
γίνεται από την Οικονομική Υπηρεσία του ΤΑΧΔΙΚ, στα πλαίσια δια¬ 
χείρισης του ειδικού λογαριασμού του άρθρου 4 του Ν. 1816/88. Ανά¬ 
λογα με την περίπτωση σχετικό ένταλμα πληρωμής που θεωρείται από 
τον πρόεδρο αυτής και βάσει αυτού εκδίδεται επιταγή Τράπεζας εις δια¬ 
ταγή του δικαιούχου ή των δικαιούχων. 

Τις επιταγές υπογράφει ο πρόεδρος της επιτροπής ή εξουσιοδοτημένο 
από την ίδια επιτροπή μέλος αυτής. 

Η απόφαση αυτή έχει ανάλογη εφαρμογή και για τη διαχείριση και 
τις παροχές του ειδικού λογαριασμού για τα μέλη του κύριου Προσωπι¬ 
κού των Νομικών Υπηρεσιών της Διοίκησης (τέως Ν.Σ.Κ.) της παρ. 2 
του άρθρου 6 του ίδιου Ν. 1816/88. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Νοεμβρίου 1989 
Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΣΤΑΜΑΤΗΣ 

-ψ- 

Αριθ. Ε5/5621 ’ (8) 

Πρακτική άσκηση σπουδαστών Τ.Ε.Ι. στο επάγγελμα. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1 του Ν. 1351/83 «Εισαγωγή 
σπουδαστών στην Τριτοβάθμια Εκπαίδευση και άλλες διατάξεις». 

2. Τις διατάξεις του Π.Δ. 174/85 (ΦΕΚ 59/τ.Α'/29.3.85) για την 
«Άσκηση στο επάγγελμα των σπουδαστών Τ.Ε.Ι.». 

3. Την ανάγκη εκπαίδευσης και πρακτικής άσκησης των σπουδα¬ 
στών της Τριτοβάθμιας Τεχνολογικής Εκπαίδευσης, προκειμένου ν’ 
αποκτήσουν την απαιτούμενη επαγγελματική εμπειρία. 

4. Την Ε5/1258/86 (ΦΕΚ 133/τ.Β·/27.3.86 και ΦΕΚ 456/ 
τ.Β'/17.7.86) κοινή Υπουργική απόφαση «Ορισμός αποζημίωσης 
ασκούμενων στο επάγγελμα σπουδαστών της Τριτοβάθμιας Τεχνικής 
και Επαγγελματικής Εκπαίδευσης*. 

5. Τις κοινές αποφάσεις Ε5/788/86 (ΦΕΚ 122/τ.Β’/86) και Ε5/ 
4666/23.6.87 (ΦΕΚ 342/τ.Β'/26.6.87) των Υπουργών Εθνικής 
Παιδείας και Θρησκευμάτων και Υγείας - Πρόνοιας και Κοινωνικών 
Ασφαλίσεων. 

6. Την απόφαση του Δ.Σ. του Περιφερειακού Γενικού Νοσοκομείου 
Αθηνών «Ο ΕΥΑΓΓΕΛΙΣΜΟΣ» που μας διαβιβάστηκε με το με αριθ. 
πρωτ. 10/02/8082/14496/14.9.89 έγγραφο της Διοικητικής Υπη¬ 
ρεσίας του Νοσοκομείου. 

7. Το έγγραφο με αριθμ. πρωτ. Α3β/14681/22.9.89 του Υπουρ¬ 


γείου Υγείας, Πρόνοιας και Κοινωνικών Ασφαλίσεων - Διεύθυνση Ιατρι¬ 
κής Αντίληψης - Τμήμα Β', αποφασίζουμε: 

1. Καθορίζουμε τον αριθμό θέσεων πρακτικής άσκησης σπουδαστών 
Τ.Ε.Ι. στο Περιφερειακό Γενικό Νοσοκομείο Αθηνών «Ο ΕΥΑΓΓΕΛΙ¬ 
ΣΜΟΣ», από 1.10.89 πέραν εκείνων που αναφέρονται στις αποφάσεις 
μας Ε5/788/86 και Ε5/4666/87, ως εξής: 

Αυξάνουμε τον αριθμό των θέσεων Τμήματος Νοσηλευτικής, από 40 
σε 60. 

2. Οι αποζημιώσεις και ασφαλιστικές εισφορές των παραπάνω 
ασκούμενων σπουδαστών Τ.Ε.Ι. θα βαρύνουν τον προϋπολογισμό του 
Περιφερειακού Γενικού Νοσοκομείου Αθηνών «Ο ΕΥΑΓΓΕΛΙ¬ 
ΣΜΟΣ». 

Η απόφαση αυτή να δημοσιευθεί στην Εφημερίδα της Κυβερνήσεως 
Αθήνα, 10 Οκτωβρίου 1989 
ΟΙ ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΜΕΡΙΚΑΣ Κ. ΔΕΣΠΟΤΟΠΟΥΛΟΣ 

- *- 

Αριθ. ΥΠΠΟ/ΔΙΟΙΚ/Β/48296 (9) 

Μεταβίβαση αρμοδιοτήτων του Διοικητικού Συμβουλίου της Εθνικής 
Πινακοθήκης και Μουσείου Αλεξάνδρου Σούτζου στην Μαρία Μι- 
χαηλίδου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 8 του Ν. 1079/80 «Περί Οργανισμού 
και λειτουργίας Εθν. Πινακοθήκης και Μουσείου Αλ. Σούτζου». 

2. Τις διατάξεις του άρθρου 29 παρ. 2 του Ν. 1199/81 «Περί ρυθμί- 
σεως θεμάτων καταστάσεως υπαλλήλων του Δημοσίου, των ΝΠΔΔ, 
των ΟΤΑ κ.λπ.». 

3. Την 42622/6.10.89 απόφασή μας, με την οποία η Μαρία Μι- 
χαηλίδου διορίστηκε ως μέλος του ΔΣ της ΕΠΜΑΣ (ΦΕΚ 174/ 
τ.ΝΠΔΔ/9.10.89). 

4. Την από 9.11.1989 σύμφωνη γνωμοδότηση του ανωτέρω Δ.Σ., 
που αφορά στην μεταβίβαση αρμοδιοτήτων αυτού στην Μαρία Μιχαηλί- 
δου, αποφασίζουμε: 

Μεταβιβάζουμε τις κατωτέρω αρμοδιότητητες του Διοικητικού Συμ¬ 
βουλίου της Εθνικής Πινακοθήκης και Μουσείου Αλεξάνδρου Σούτζου 
στην Μαρία Μιχαηλίδου, τακτικό μέλος του Συμβουλίου αυτού: 
α. Την υπογραφή όλων των εξερχομένων εγγράφων της Υπηρεσίας, 
β. Την υπογραφή των ενταλμάτων πληρωμής και των εντολών πλη¬ 
ρωμής προς τις Τράπεζες, παράλληλα με τον Πρόεδρο του Διοικητικού 
Συμβουλίου. 

γ. Την υπογραφή Επιταγών προκειμένου να εξοφληθούν χρηματικά 
εντάλματα, αφού αυτά προηγουμένως ελεγχθούν από τα αρμόδια όρ¬ 
γανα του Ελεγκτικού Συνεδρίου. 

δ. Την ευθύνη, προσδιορισμό και καταμερισμό των εκθεσειακών, 
μουσειολογικών, εκπαιδευτικών, διοικητικών και τεχνικών - καλλιτε¬ 
χνικών (συντήρησης) προγραμμάτων του Ιδρύματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Νοεμβρίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΜΥΛΩΝΑΣ 
-♦- 

Αριθ. ΥΠΠΟ/ΑΙΛΑΠ/Γ/2987/47935 (10) 

Χαρακτηρισμός ως έργου τέχνης του κτιρίου ιδιοκτησίας κληρονόμων 
Εξάρχου, στην οδό Γούναρη 16 στη Δράμα, μαζί με τον περιβάλλο¬ 
ντα χώρο του. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργά¬ 
νων», που δημοσιεύθηκε στο ΦΕΚ 137/Α’/26.7.85· 
β) Του άρθρου 52 του Ν. 5351/1932 «περί αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α'/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου που αναφέρεται στο θέμα. 

4. Την κατά πλειοψηφία γνωμοδότηση του Κεντρικού Συμβουλίου 
Νεωτέρων Μνημείων με αριθμό 20/27.10.89, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική προ¬ 
στασία, σύμφωνα με τις διατάξεις του Ν. 1469/50 το κτίριο της οδού 
Γούναρη 16 στη Δράμα, ιδιοκτησίας κληρονόμων Εξάρχου, μαζί με του 


περιβάλλοντα χώρο του, όπως ορίζεται στο συνημμένο τοπογραφικό 
διάγραμμα, με τα στοιχεία Λ', Λ, Λ1, ΚΙ, Κ2, Κ3, Κ4, Κ5, - Λ', 
επειδή πρόκειται για χαρακτηριστικό δείγμα εκλεκτικισμού με αξιό¬ 
λογα επιμέρους αρχιτεκτονικά και μορφολογικά στοιχεία. 

Αθήνα, 2 Νοεμβρίου 1989 

Ο ΥΠΟΥΡΓΟΣ 

Γ. ΜΥΛΩΝΑΣ 

Αριθ. ΥΠΠΟ/ΑΡΧ/Β1/Φ30/42944/956 (11) 

Χαρακτηρισμός ως ιστορικού διατηρητέου μνημείου του Ι.Ν. Αγίου Γε- 
ωργίου στην Πρόσυμνα Ν. Αργολίδας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντοις υπόψη: 

1. Την αριθ. ΤΠΠΟ/ΓΝΟΣ/55227/23.12.1988 Τ.Α. (ΦΕΚ 
923/Β’/23.12.88) για «μεταβίβαση αρμοδιοτήτων Υπουργού και δι¬ 
καιώματος υπογραφής «με εντολή Υπουργού» στο Γ ενικό Γ ραμματέα 
του ΥΠΠΟ», όπως αυτή διορθώθηκε με το ΦΕΚ 37/Β'/20.1.1989 
και όπως συμπληρώθηκε με την Υ.Α. ΥΠΠΟ/ΓΝΟΣ/3265/ 

25.1.1989 (ΦΕΚ 73/Β'/1.2.1989). 

2. Τις διατάξεις του άρθρου 52 του Κ.Ν. 5351/32 «περί αρχαιοτή¬ 
των». 

3. Γνωμοδότηση του Τοπικού Συμβουλίου Μνημείων Ανατολικής 
Πελοποννήσου, όπως αυτή διατυπώθηκε στην αριθ. 5/12.9.89 συνε¬ 
δρία του, αποφασίζουμε: 

Χαρακτηρίζουμε ως ιστορικό διατηρητέο μνημείο τον Ιερό Ναό 
Αγίου Γεωργίου στην Κοινότητα Πρόσυμνας της επαρχίας Άργους Ν. 
Αργολίδας με ζώνη προστασίας τον περίβολό του. 

Πρόκειται για σταυροειδή εγγεγραμμένο ναό με εντοιχισμένα γλυπτά 
παλαιοχριστιανικών χρόνων. Ο ναός χρονολογείται στον 19ο αιώνα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Νοεμβρίου 1989 
Με εντολή Υπουργού 
Ο Γενικός Γραμματέας 
Θ. ΤΡΙΚΟΥΚΗΣ 

■: ♦ 

Αριθ. ΥΠΠΟ/ΑΡΧ/Β1/Φ30/42938/954 (12) 

Χαρακτηρισμός ως αρχαίου μνημείου του Ι.Ν. Αγίου Ιωάννου στην 
Κοινότητα Πρόσυμνας Ν. Αργολίδας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντοις υπόψη: 

1. Την αριθ. ΥΠΠΟ/ΓΝΟΣ/55227/23.12.1988 Υ.Α. (ΦΕΚ 
923/Β’/23.12.88) για «μεταβίβαση αρμοδιοτήτων Υπουργού και δι¬ 
καιώματος υπογραφής «με εντολή Υπουργού» στο Γενικό Γραμματέα 
του ΥΠΠΟ», όπως αυτή διορθώθηκε με το ΦΕΚ 37/Β’/20.1.1989 
και όπως συμπληρώθηκε με την Υ.Α. ΥΠΠΟ/ΓΝΟΣ/3265/ 

25.1.1989 (ΦΕΚ 73/Β-/1.2.1989). 

2. Τις διατάξεις του άρθρου 52 του Κ.Ν. 5351/32 «περί αρχαιοτή¬ 
των». 

3. Γνωμοδότηση του Τοπικού Συμβουλίου Μνημείων Ανατολικής 
Πελοποννήσου, όπως αυτή διατυπώθηκε στην αριθ. 5/12.9.89 συνε¬ 
δρία του, αποφασίζουμε: 

Χαρακτηρίζουμε ως αρχαίο μνημείο τον Ιερό Ναό Αγίου Ιωάννου 
στην Κοινότητα Πρόσυμνας του Ν. Αργολίδας με ζώνη προστασίας 10 
μ. γύρω του. 

Είναι ημιυπόγειο κτίσμα, στον τύπο μονόχωρου ναού με μεγάλη ημι- 
κυκλική αψίδα υστερορρωμαϊκών χρόνων και με τοιχογραφία του 14ου 
αιώνα στην αψίδα του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Νοεμβρίου 1989 
Με εντολή Υπουργού 
Ο Γενικός Γραμματέας 
θ. ΤΡΙΚΟΥΚΗΣ 


Αριθ. ΥΠΠΟ/ΑΡΧ/Β1/Φ34/39927/889 (13) 

Χαρακτηρισμός ως αρχαίου μνημείου της βυζαντινής κινστέρνας, που 
βρίσκεται σε υπόγειο οικοδομής στην οδό Τσιμισκή 48 στη Θεσσαλο¬ 
νίκη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθ. ΥΠΠΟ/ΓΝΟΣ/55227/23.12.1988 Υ.Α. (ΦΕΚ 
923/Β’/23.12.88) για «μεταβίβαση αρμοδιοτήτων Υπουργού και δι¬ 
καιώματος υπογραφής «με εντολή Υπουργού» στο Γενικό Γραμματέα 
του ΥΠΠΟ», όπως αυτή διορθώθηκε με το ΦΕΚ 37/Β’/20.1.1989 
και όπως συμπληρώθηκε με την Υ.Α. ΥΠΠΟ/ΓΝΟΣ/3265/ 

25.1.1989 (ΦΕΚ 73/Β-/1.2.1989). 

2. Τις διατάξεις του άρθρου 2 του Κ.Ν. 5351/32 «περί αρχαιοτή¬ 
των». 

3. Την γνωμοδότηση του Τοπικού Συμβουλίου Μνημείων Κεντρικής 
και Δυτικής Μακεδονίας, όπως αυτή διατυπώθηκε στην αριθ. 142/ 
8.9.89 συνεδρία του, αποφασίζουμε: 

Χαρακτηρίζουμε ως αρχαίο μνημείο την βυζαντινή κινστέρνα που 
βρίσκεται κάτω από τη νεώτερη εκκλησία της Παναγίας Ελεούσας, σε 
κτίριο στην οδό Τσιμισκή 48 στη Θεσσαλονίκη. 

Πρόκειται για υπόγειο κτίριο με θόλο που στηρίζεται σε κίονες με βυ¬ 
ζαντινά αδιακόσμητα κιονόκρανα και ισχυρό υδραυλικό κονίαμα στους 
τοίχους, χτισμένο, κατά την παράδοση, στα χρόνια του Θεοδοσίου Β\ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Νοεμβρίου 1989 
Με εντολή Υπουργού 
0 Γενικός Γραμματέας 
θ. ΤΡΙΚΟΥΚΗΣ 

- ♦ - 

Αριθ. Δ16γ/6/Ι01Ι/810/Φ-57 (14) 

Τροποποίηση και συμπλήρωση απόφασης συγκρότησης του Διοικητικού 
Συμβουλίου του ΟΑΣΠ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1349/1983 «σύσταση Οργανι¬ 
σμού Αντισεισμικού Σχεδιασμού και Προστασίας κ.λπ.» (ΦΕΚ 52/Α’/ 
25.4.1983). 

2. Την αριθ. Δ 16γ/13/956/712/Γ/3.10.1 089 απόφασή μας 
«Συγκρότηση Δ.Σ. του ΟΑΣ11». 

3. Το 2238/3.10.1989 έγγραφο της ΚΕΔΚΕ. 

4. Το 14346/10.10.1989 ΤΕΛΕΞ του ΤΕΕ, αποφασίζουμε: 
Τροποποιώντας, συμπληρώνουμε τη Δ16γ/13/956/712/Γ/ 

3.10.1989 απόφασή μας, σχετικά με συγκρότηση του Διοικητικού 
Συμβουλίου του 0ΑΣΠ και ορίζουμε να μετέχουν στο ανωτέρω Δ.Σ. και 
οι εξής: 

α) Αμπακούμκιν Βίκτωρ, Π.Μ., μέλος της Δ.Ε. του Τ.Ε.Ε., με ανα¬ 
πληρωτή τον Βλάχο Γιάννη Π.Μ., που υπέδειξε το ΤΕΕ. 

β) Σταύρος Μπένος, Δήμαρχος Καλαμάτας, με αναπληρωτή τον Π. 
Φωτιάδη, Δημοτικό Σύμβουλο Μενιδίου, που υπέδειξε η ΚΕΔΚΕ. 
Κατά τα λοιπά ισχύει η τροποποιούμενη απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Νοεμβρίου 1989 

Ο ΥΠΟΥΡΓΟΙ 

ΚΟΝ. ΛΙΑΣΚΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

- (15) 

Στην 3108/11.10.89 κοινή απόφαση των Υπουργών Εθνικής Οι¬ 
κονομίας, Οικονομικών και Περιβάλλοντος, Χωροταξίας και Δημοσίων 
Έργων, που δημοσιεύθυκε στο ΦΕΚ 786/Β’/11.10.1989, γίνεται η 
πιο κάτω διόρθωση: 

Προστίθεται στο τέλος της απόφασης η υπογραφή «ΠΕΡΙΒΑΛΛΟ¬ 
ΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ ΣΩΤ. ΚΟΥΒΕ- 
ΛΑΣ», που είχε παραληφθεί από παραδρομή. 

(Από το Εθνικό Τυπογραφείο) 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΟΗ 

λειτουργούν καθημερινά από 8 . 00 ' έως 13 . 30 ' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

β) 

» » 

» 

Β 

Υ) 

» » 

» 

Γ' 

δ) 

» » 

» 

Δ’ 

ε) 

» » 

» 

Αναπτυξιακών Πράξεων 

στ) 

» » 

» 

Ν.Π.Δ.Δ. 

ζ) 

» » 

» 

ΠΑΡΑΡΤΗΜΑ 

η) 

» » 

» 

Δελτ. Εμπ.& Βιομ. Ιδ. 

θ) 

» » 

» 

Αν. Ειδικού Δικαστηρίου 

ι) 

» » 

» 

Α.Ε. & Ε.Π.Ε. 

ια) Για όλα τα Τεύχη 


7.000 
10.000 
4.000 
10.000 
8.000 
4.000 
2.000 
5.000 
Ί .000 
20.000 
45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















